Zmluva o dodaní software

uzatvorená podľa ustanovenia § 269 ods. 2 a § 536 a nasl. zákona číslo 513/1991 Zb. Obchodný zákonníka v znení neskorších predpisov medzi :

**Objednávateľom :**

**Obchodné meno : NetSpace s.r.o.**

So sídlom : Obrancov mieru 3173/13, 962 12 Detva

IČO : 36049778

DIČ : 2020072560

IČ DPH : SK2020072560

Zapísaný v : Obchodnom registri Okresného súdu Banská Bystrica

Oddiel Sro, vložka číslo7255/S

Za ktorého koná : Ing. Martin Cibulka, konateľ

Bankové spojenie : VÚB banka

IBAN : SK5702000000001495505151

ďalej len „**Objednávateľ**“

a

**Zhotoviteľom :**

**Obchodné meno : [•]**

So sídlom : [•]

IČO : [•]

DIČ : [•]

IČ DPH : [•]

Zapísaný v : [•]

Za ktorého koná : [•]

Bankové spojenie : [•]

IBAN : [•]

ďalej len „**Zhotoviteľ**“ a spoločne s Objednávateľom aj ako „**Zmluvné strany**“



**Úvodné ustanovenia**

* 1. Predmetom zmluvy je záväzok zhotoviteľa dodať objednávateľovi dielo, softvér podľa špecifikácie, ktorá je popísaná v **Prílohe číslo 1** – Popis software k tejto Zmluve (ďalej len „**Software**“) a je totožný s podrobnou technickou špecifikáciou predloženou v ponuke zhotoviteľa v rámci obstarávania/prieskumu trhu na predmet zákazky: Interný informačný systém riadenia podniku.
  2. Objednávateľ má záujem ponúkať Software aj tretím osobám, ktoré sa stanú konečnými užívateľmi Software (ďalej len „**Koncový zákazník**“).
  3. Na právne vzťahy neupravené medzi Zmluvnými stranami v tejto Zmluve sa primerane vzťahujú ustanovenia zákona číslo 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) o obsahovo najbližšom zmluvnom type, ktorým je zmluva o dielo podľa ustanovenia § 536 a nasl. Obchodného zákonníka a ustanovenia § 91 a nasl. zákona číslo 185/2015 Z.z. Autorský zákon v znení neskorších predpisov (ďalej len „**Autorský zákon**“) o diele na objednávku.



**Predmet zmluvy**

* 1. Zhotoviteľ sa zaväzuje dodať Objednávateľovi software ako je definovaný v bode I.1 tejto Zmluvy a uviesť ho do rutinnej prevádzky. Zhotoviteľ sa zaväzuje najmä :
     1. dodať a nainštalovať Software;
     2. udeliť Objednávateľovi právo užívať software, t.j. licenciu v rozsahu podľa článku VIII tejto Zmluvy;
     3. odovzdať Objednávateľovi zdrojový kód Software.
  2. Software pre účely tejto Zmluvy znamená počítačový program „interný systém riadenia podniku“, pričom všeobecné ciele počítačového programu sú popísané v **Prílohe číslo 1** – Popis software k tejto Zmluve. Dielom podľa tejto Zmluvy sa rozumie Software uložený na hmotnom nosiči dát, ktorým je počítačový server určený Objednávateľom.
  3. Objednávateľ je povinný zaplatiť Zhotoviteľovi odplatu podľa bodu III.1 tejto Zmluvy a za podmienok uvedených v tejto Zmluve.
  4. Zhotoviteľ je povinný riadiť sa pri vykonávaní diela a výkone činností podľa bodu II.1 tejto Zmluvy pokynmi Objednávateľa.
  5. Zhotoviteľ dodá dielo, Software osobne prostredníctvom svojich vlastných zamestnancov alebo tretích osôb (ďalej len „**Kontraktori**“). Zhotoviteľ vyhlasuje, že každý Zamestnanec alebo Kontraktor, ktorí sa podieľa alebo má podieľať na realizácii predmetu zmluvy je viazaný záväzkom mlčanlivosti najmenej v rozsahu uvedenom v tejto Zmluve.



**Odplata za vykonanie diela**

* 1. Cena za dodávku predmetu zmluvy v rozsahu čl. I. tejto zmluvy je stanovená dohodou zmluvných strán v zmysle zákona č. 18/1996 Zb. o cenách, nasledovne:

Celková cena diela podľa predmetu tejto zmluvy dohodnutá obidvoma zmluvnými stranami je **xxxxx,-€** (slovom xxxxxxxxxxxxxxxxxxxxxxxxxxxxxxxxxxxxxxxxxxx EUR).

* 1. Všetky vyššie uvedené ceny sú bez DPH. K uvedeným cenám bude zhotoviteľ fakturovať DPH vo výške platnej v čase plnenia zmluvy.
  2. Pokiaľ nie je inak dohodnuté touto zmluvou, splatnosť faktúr si obidve strany stanovili na 40 dní odo dňa ich doručenia objednávateľovi. Faktúry budú vystavené vo výške tak ako budú odovzdávané moduly nasledovne:

|  |  |  |
| --- | --- | --- |
| 1 | Zmluvné vzťahy s koncovými zákazníkmi | 8 % |
| 2 | Evidencia klientov + podpora GDPR | 10 % |
| 3 | Robotizovaná fakturácia | 11 % |
| 4 | Online spojenie s bankami cez API | 5 % |
| 5 | Pohľadávky + záväzky | 8 % |
| 6 | Systém pre call centrum | 5 % |
| 7 | Plánovanie prác a zákaziek | 5 % |
| 8 | Pracovníci + evidencia a vyhodnotenie výkonov | 5 % |
| 9 | Materiál + majetok + výrobné čísla | 4 % |
| 10 | Podkladov pre mzdy | 5 % |
| 11 | Náradia + požičovňa | 4 % |
| 12 | IP zdrojov (IPV4, IPV6) – routovacia mapa, dohľad siete | 5 % |
| 13 | IP Televízia | 7 % |
| 14 | Evidencia telefónnych čísiel | 5 % |
| 15 | Hierarchický systém vyhodnocovanie a dohľad technológií prostredníctvom varovaní a alarmových stavov | 7 % |
| 16 | Prepojiteľnosť systému cez REST API | 6 % |



**Práva a povinnosti Zmluvných strán**

* 1. Objednávateľ v súvislosti so Zmluvou:
     1. poskytne Zhotoviteľovi potrebnú súčinnosť tak, aby Zhotoviteľ mohol riadne plniť svoje záväzky, najmä mu poskytne potrebné podklady, informácie a dokumenty, ktoré sú potrebné na riadne plnenie si povinností zo strany Zhotoviteľa;
     2. bude zadávať pokyny Zhotoviteľovi a určovať lehoty na ich splnenie primerane a s ohľadom na časovú náročnosť jednotlivých pokynov;
     3. je povinný uhrádzať Zhotoviteľovi odplatu riadne a včas.
  2. Zhotoviteľ, v súvislosti s plnením povinností podľa Zmluvy je :
     1. povinný poskytnúť Objednávateľovi všetky informácie, podklady, dokumenty a veci, ktoré získal alebo o ktorých sa dozvedel v súvislosti s plnením povinností;
     2. povinný bezodkladne informovať Objednávateľa o nemožnosti vytvoriť Dielo alebo jeho časť riadne a včas;
     3. povinný si na vlastné náklady zabezpečiť personálne, technické, administratívne a iné pomôcky a prostriedky týkajúce sa plnenia povinností podľa tejto Zmluvy, ak Objednávateľ neurčí, že Zhotoviteľ bude povinný si plniť povinnosti prostredníctvom pomôcok, ktoré určí a poskytne Objednávateľ;
     4. povinný vykonať dielo s odbornou starostlivosťou a v súlade s pokynmi Objednávateľa, ktoré pozná alebo musí poznať a v súlade so všeobecne záväznými právnymi predpismi platnými v Slovenskej republike;
     5. povinný nekonať spôsobom, ktorý by mohol poškodiť dobré meno Objednávateľa;
     6. povinný zdržať sa konania, ktoré by viedlo k vneseniu počítačových vírov, malware alebo akýchkoľvek iných škodlivých programov do informačného systému Objednávateľa;
     7. povinný zabezpečiť, že pri vykonávaní diela neporuší žiadne práva tretích osôb vyplývajúce z autorského práva alebo z ochranných známok, patentov, dizajnov alebo úžitkových vzorov alebo iných chránených označení, procesov alebo výkonov.



**Čas a miesto plnenia**

* 1. Dodávku diela podľa predmetu zmluvy si obidve zmluvné strany dohodli **do 15 mesiacov** odo dňa vystavenia záväznej písomnej objednávky po nadobudnutí účinnosti tejto zmluvy.
  2. O odovzdaní diela bude spísaný preberací protokol.
  3. Software sa považuje za odovzdaný do rutinnej prevádzky okamihom podpisu Protokolu o odovzdaní Software do rutinnej prevádzky.

V.4 Miesto plnenia: NetSpace, s.ro., Obrancov mieru 3173/13, 962 12 Detva.



**Zodpovednosť za vady**

* 1. Zmluvné strany sa zaväzujú k vyvinutiu maximálneho úsilia na predchádzanie škodám a k minimalizácii vzniknutých škôd.
  2. Vadou Diela sa rozumie rozpor medzi podmienkami užívania uvedenými v **Prílohe číslo 1** – Popis Software k tejto Zmluve a skutočným stavom.
  3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
  4. V prípade ak objednávateľ zistí vady diela je povinný oznámiť ich písomne (vrátane mailovej) zhotoviteľovi do 3 dní od ich zistenia. Zmluvné strany sa dohodli, že pre uplatňovanie vád podľa tejto zmluvy vylučujú použitie ustanovenia § 562 Obchodného zákonníka.
  5. V prípade, ak bude objednávateľ požadovať odstránenie vád opravou alebo vykonaním náhradného diela, je zhotoviteľ povinný začať s odstraňovaním vád v lehote do 48 hodín od doručenia reklamácie. Za omeškanie so splnením povinnosti uvedenej v predchádzajúcej vete je zhotoviteľ povinný zaplatiť objednávateľovi zmluvnú pokutu vo výške 100,- € za každý začatý deň omeškania; právo objednávateľa domáhať sa popri zaplatení zmluvnej pokuty náhrady škody a to v celom rozsahu tým nie je dotknuté.
  6. Zhotoviteľ je povinný odstrániť vady podľa predchádzajúceho bodu najneskôr v lehote 3 dní odo dňa doručenia reklamácie. Za omeškanie so splnením povinnosti uvedenej v predchádzajúcej vete je zhotoviteľ povinný zaplatiť objednávateľovi zmluvnú pokutu vo výške 100,- € za každý začatý deň omeškania; právo objednávateľa domáhať sa popri zaplatení zmluvnej pokuty náhrady škody a to v celom rozsahu tým nie je dotknuté.
  7. Zhotoviteľ týmto na seba preberá záväzok, že dielo bude spôsobilé na použitie pre dohodnutý účel resp., že si zachová svoje vlastnosti a to počas doby 24 mesiacov; zhotoviteľ sa zaväzuje, že počas záručnej doby na svoje náklady vykoná všetky potrebné servisné prehliadky vyplývajúce z právnych predpisov, záručných podmienok dodávanej technológie alebo inej dokumentácie vzťahujúcej sa na dielo a o ich vykonaní predloží objednávateľovi písomné osvedčenie. Záručná doba začína plynúť dňom protokolárneho prevzatia diela podľa. Zmluvné strany sa dohodli, že pre uplatnenie práv zo záruky za akosť vylučujú použitie ustanovenia § 428 Obchodného zákonníka.



**Záväzok mlčanlivosti**

* 1. Zmluvné strany sú povinné zachovávať záväzok mlčanlivosti o Dôverných informáciách, pričom tieto sú Zmluvné strany oprávnené poskytnúť výhradne tým zamestnancom, Kontraktorom alebo iným spolupracovníkom, ktorí dané Dôverné informácie potrebujú poznať na riadne plnenie predmetu Zmluvy alebo dohody medzi Zmluvnými stranami, pričom tieto subjekty musia byť zaviazané záväzkom mlčanlivosti minimálne v rozsahu podľa tejto Zmluvy. Zmluvné strany nesmú rozširovať, poskytovať a sprístupňovať tretím osobám, pri ktorých nie je oprávnený dôvod na poskytnutie Dôverných informácií, pričom oprávneným dôvodom sa rozumie plnenie povinností podľa tejto Zmluvy alebo Zmluvy Software, a ktoré nie sú zaviazané záväzkom mlčanlivosti minimálne v rozsahu podľa tejto Zmluvy alebo ich použiť pre seba alebo pre iné osoby v rozpore s účelom, na ktoré im boli poskytnuté alebo k nim získali prístup počas trvania spolupráce alebo po jej skončení. Záväzok mlčanlivosti trvá aj po skončení Zmluvy, a to po dobu piatich (5) rokov odo dňa skončenia Zmluvy.
  2. Za dôverné informácie sa považujú akékoľvek informácie týkajúce sa Zmluvných strán, Zákazníka, obchodných záležitostí Zmluvných strán alebo Zákazníka, Software, Zmluvy Software alebo obchodných informácií, predovšetkým ale nie len počítačových programov, mien a odbornosti zamestnancov a konzultantov, know-how, vzorcov, procesov, nápadov, vynálezov (či už patentovateľných alebo nie) schém a iných technických, obchodných, finančných plánov vývoja produktov, prognóz, stratégií a informácií, ktoré nie sú verejne známe alebo verejne dostupné z iného dôvodu než je porušenie záväzku mlčanlivosti. Pre účely tejto Zmluvy sa za verejne známe alebo dostupné informácie považujú informácie, ktoré boli zverejnené, poskytnuté alebo sprístupnené Zmluvnými stranami bližšie neurčenému okruhu tretích osôb alebo informácie, ktoré boli zverejnené, poskytnuté alebo sprístupnené bližšie neurčenému okruhu tretích osôb so súhlasom Zmluvných strán (ďalej len „**Dôverné informácie**“).
  3. Zmluvné strany sú povinné používať Dôverné informácie výlučne na účel vypracovania cenovej ponuky a plnenia záväzkov podľa Zmluvy Software, ak bude uzatvorená. Zmluvné strany sa zaväzujú nakladať so všetkými Dôvernými informáciami prísne dôverne a urobiť všetky opatrenia, aby sa zabránilo úniku, poskytnutiu alebo sprístupneniu Dôverných informácií tretím osobám.
  4. Povinnosť mlčanlivosti sa nevzťahuje na prípady, kedy :
     1. existuje zákonná povinnosť oznámiť informáciu súdu alebo inému orgánu verejnej moci;
     2. informácia je oznamovaná osobe, ktorá je sama viazaná zákonnou povinnosťou mlčanlivosti, predovšetkým ak ide o advokáta či iného odborného poradcu;
     3. informácie sú oznamované za účelom plnenia povinností vyplývajúcich z tejto Zmluvy a osoba ktorej je informácia zverená je viazaná zmluvnou povinnosťou mlčanlivosti najmenej v rozsahu tejto Zmluvy.
  5. Zmluvná strana, ktorej sú sprístupnené Dôverné informácie k nim nenadobúda právo na ich ďalšie šírenie ani užívanie ak nie je Zmluvnými stranami písomne dohodnuté inak. Pre vylúčenie a všetkých pochybností, sprístupnením Dôverných informácií druhá Zmluvná strana nenadobúda licenciu oprávňujúcu ju na ďalšie užívanie majetkových autorských práv.
  6. Zmluvné strany sú bezodkladne po (i) obdržaní požiadavky Zmluvnej strany, ktorej patria Dôverné informácie alebo ktorá poskytla Dôverné informácie alebo (ii) po skončení doby trvania Zmluvy, povinné vrátiť druhej Zmluvnej strane všetky podklady, materiály a ich obsah, ktoré im poskytla druhá Zmluvná strana, prípadne ich zničiť, ak ich nie je možné vrátiť a to vrátane ich kópií, výpisov, fotografií a pod.
  7. Ustanovenia bodu VIII.1 tejto Zmluvy sa nepoužijú
     1. ak Zmluvná strana preukáže, že Dôverné informácie druhej Zmluvnej strany boli verejne prístupné z iného dôvodu než v dôsledku porušenia záväzku mlčanlivosti;
     2. ak Zmluvná strana Dôverné informácie legálne získala, mala k dispozícii alebo ich vlastnila ešte pred podpísaním Zmluvy;
     3. ak sú Dôverne informácie výsledkom nezávislého postupu Zmluvnej strany alebo jej boli poskytnuté podľa práva treťou osobou, čo Zmluvná strana vie dôveryhodným spôsobom preukázať.
  8. V súlade s vôľou Zmluvných strán utajiť Dôverné informácie je nutné tieto informácie považovať za predmet obchodného tajomstva. Oznámenie, zverejnenie, sprístupnenie alebo poskytnutie Dôverných informácií inej osobe, alebo ich využitie pre seba alebo pre iného, sa považuje za porušenie obchodného tajomstva. V prípade porušenia obchodného tajomstva je dotknutá Zmluvná strana v súlade s ustanovením § 53 Obchodného zákonníka oprávnená požadovať primerané zadosťučinenie, náhradu škody a vydanie bezdôvodného obohatenia.



**Licenčná zmluva**

* 1. Zhotoviteľ ako autor Software, počítačového programu, ktorý sa považuje za zamestnanecké dielo podľa § 91 ods. 4 zákona číslo 185/2015 Z.z. Autorský zákon v znení neskorších predpisov (ďalej len „**Autorský zákon**“) udeľuje týmto v súlade s ustanovením § 65 Autorského zákona Objednávateľovi súhlas na použitie diela, Software vyhotoveného podľa jednotlivých Zmlúv o dielo uzatvorených na základe tejto Zmluvy (ďalej len „**Licencia**“) a to v nasledujúcom rozsahu a za nasledovných podmienok :
     1. Licencia sa udeľuje na každý známy spôsob použitia Software, predovšetkým na použitie Software v zmysle ustanovenia § 19 ods. 4 Autorského zákona;
     2. Licencia sa udeľuje v neobmedzenom rozsahu;
     3. Licencia sa udeľuje ako výhradná licencia podľa ustanovenia § 70 Autorského zákona;
     4. Licencia sa udeľuje na čas neurčitý;
     5. Odmena za udelenie licencie je zahrnutá v odplate za vykonanie diela.
  2. Zhotoviteľ sám je povinný zdržať sa použitia diela, Software či už pre vlastnú potrebu alebo pre iného.
  3. V prípade preukázaného porušenia povinnosti Zhotoviteľa podľa bodu VII.1 alebo VIII.2 tejto Zmluvy má Objednávateľ nárok na zaplatenie zmluvnej pokuty až do výšky hodnoty takto prevedeného práva alebo záväzku, pričom nárok na náhradu škody tým nie je dotknutý.



**Doba trvania a odstúpenie od Zmluvy**

* 1. Táto Zmluva sa uzatvára na dobu určitú podľa bodu V.1 tejto zmluvy.
  2. Zmluvné strany sa dohodli, že Táto Zmluva zanikne :
     1. Uplynutím doby na ktorú bola uzatvorená;
     2. Písomným odstúpením od Zmluvy zo strany Objednávateľa;
     3. Písomným odstúpením od Zmluvy zo strany Zhotoviteľa;
     4. Písomnou výpoveďou Objednávateľa aj bez uvedenia dôvodu.
  3. Objednávateľ je oprávnený od tejto Zmluvy ako aj od ktorejkoľvek čiastkovej Zmluvy o dielo odstúpiť v prípade, ak je Zhotoviteľ v omeškaní s vykonávaním diela podľa Zmluvy o dielo uzatvorenej na základe tejto Zmluvy o viac ako 10 dní a to aj napriek predchádzajúcemu písomnému upozorneniu Objednávateľa s poskytnutím primeranej dodatočnej lehoty na plnenie, nie kratšej ako tri pracovné dni.
  4. Zhotoviteľ je oprávnený od tejto Zmluvy ako aj od ktorejkoľvek čiastkovej Zmluvy o dielo odstúpiť v prípade, ak je Objednávateľ v omeškaní so zaplatením odplaty za vykonanie diela podľa Zmluvy o dielo uzatvorenej na základe tejto Zmluvy o viac ako 10 dní a to aj napriek predchádzajúcemu písomnému upozorneniu Zhotoviteľa s poskytnutím primeranej dodatočnej lehoty na plnenie, nie kratšej ako tri pracovné dni.
  5. Objednávateľ je oprávnený kedykoľvek písomne vypovedať túto Zmluvu aj bez uvedenia dôvodu. Výpovedná doba je jeden mesiac a začína plynúť odo dňa doručenia výpovede druhej Zmluvnej strane.



**Doručovanie a komunikácia strán**

* 1. Vzájomná komunikácia Zmluvných strán môže prebiehať písomne (t.j. listom, elektronickou poštou) alebo ústne (t.j. osobne, telefonicky alebo prostredníctvom internetových hovorov). Pre vylúčenie akýchkoľvek pochybností Zmluvné strany uvádzajú, že pre účely tejto Zmluvy sa za písomnú formu považuje mail odoslaný elektronickou poštou, okrem prípadov uplatnenia si nároku na zaplatenie zmluvnej pokuty a ukončenia zmluvy výpoveďou alebo odstúpením od zmluvy.
  2. Pre účely vzájomnej komunikácie uvádzajú Zmluvné strany nasledujúce základné kontaktné údaje :

|  |  |
| --- | --- |
| **Objednávateľ** | **Zhotoviteľ** |
| Adresa: | Adresa : |
| Mobil : | Mobil : |
| e-mail: | e-mail : |

* 1. Zmluvné strany sa zaväzujú, že si bez meškania oznámia zmeny akýchkoľvek vyššie uvedených kontaktných údajov.
  2. V prípade písomnej komunikácie listom, sa zásielka doručuje prostredníctvom pošty, kuriéra alebo iným vhodným spôsobom na kontaktnú adresu uvedenú v bode X.2 tejto Zmluvy, pokiaľ Zmluvná strana preukázateľne neoznámila druhej zmluvnej strane zmenu kontaktnej adresy. Písomnosť sa považuje za doručenú dňom jej prevzatia adresátom, ním poverenou osobou alebo osobou ktorá je s ním v pracovnoprávnom alebo obdobnom právnom vzťahu. Písomnosť sa považuje za doručenú aj dňom márneho uplynutia úložnej lehoty a to aj v prípade, ak sa o uložení zásielky adresát nedozvedel, ako aj vrátením zásielky odosielateľovi s poznámkou, že adresát je neznámy alebo sa odsťahoval, alebo s inou poznámkou obdobného významu.
  3. V prípade písomnej komunikácie elektronickou poštou sa zásielka doručuje na kontaktné údaje uvedené v bode X.2 tejto Zmluvy, pokiaľ Zmluvná strana preukázateľne neoznámila druhej zmluvnej strane zmenu kontaktnej e-mailovej adresy a za doručenú sa písomnosť považuje okamihom prijatia potvrdenia o doručení elektronickej pošty. V prípade nevystavenia potvrdenia o doručení elektronickej pošty sa zásielka odoslaná elektronickou poštou považuje za doručenú dňom nasledujúcim po dni jej odoslania.

1. Zhotoviteľ je povinný ku dňu podpisu tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do RPVS.

**Záverečné ustanovenia**

* 1. Vzájomné vzťahy zmluvných strán vyplývajúce z tejto zmluvy a v tejto zmluve osobitne neupravené sa riadia príslušnými ustanoveniami Obchodného zákonníka v znení neskorších predpisov, ako aj ďalších právnych predpisov platných v Slovenskej republike. Zmluvné strany sa v súlade s ustanovením § 262 Obchodného zákonníka dohodli, že ich právny vzťah založený touto Zmluvou sa riadi ustanoveniami Obchodného zákonníka.
  2. Tam kde sa v tejto zmluve používajú výrazy v mužskom rode majú sa primerane na mysli aj výrazy v rode ženskom a naopak. Tam kde je v tejto zmluve použité jednotné číslo má sa primerane na mysli aj číslo množné a naopak. Pomenovanie článkov tejto zmluvy slúži len na jednoduchšiu orientáciu v texte zmluvy a nemá vplyv na obsah v nich uvedený.
  3. Táto zmluva je vyhotovená v troch (3) rovnopisoch, pričom Objednávateľ obdrží dva (2) rovnopisy a Zhotoviteľ obdrží jeden (1) rovnopis.
  4. Túto zmluvu možno meniť a dopĺňať výlučne na základe písomných dodatkov podpísaných oboma Zmluvnými stranami.
  5. V prípade, ak sa niektoré z ustanovení tejto zmluvy ukáže byť neplatným alebo sa stane neplatným v budúcnosti, zaväzujú sa Zmluvné strany uzatvoriť dodatok k tejto zmluve tak, aby bol zmysel a účel tejto zmluvy zachovaný. Neplatnosť niektorého z ustanovení tejto zmluvy nemá vplyv na platnosť ostatných ustanovení tejto zmluvy.
  6. Táto zmluva nadobúda platnosť dňom jej podpisu a účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi.
  7. Zhotoviteľ je povinný strpieť výkon kontroly/auditu/kontroly na mieste súvisiaceho s dodávaným tovarom, stavebnými prácami a službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
  8. Zmluvné strany uzatvorili túto zmluvu slobodne, vážne a určite, nie v tiesni ani za nápadne nevýhodných podmienok a predstavuje ich úplnú a konečnú vôľu, na znak čoho ju podpisujú.

|  |  |  |
| --- | --- | --- |
| V Detve, dňa |  | V ........................, dňa |
| Za Objednávateľa |  | Za Zhotoviteľa |
| NetSpace s.r.o. |  |  |
|  |  |  |
|  |  |  |
|  |  |  |
| Ing. Martin Cibulka |  | .................................. |
| konateľ |  | ............................. |